**Seletuskiri Raasiku valla volikogu määruse eelnõu**

**„Raasiku valla põhimääruse muutmine“ juurde**

Käesoleva eelnõuga muudetakse Raasiku valla põhimääruse (edaspidi) § 9 kehtestatud aukodaniku nimetuse välja andmise korda. Muudatuse tingis vajadus korrastada valla elanike tunnustamise kordasid sh aukodaniku nimetuse väljaandmist. Eesmärk on koondada kõik erinevad tunnustamised valla sünnipäevale, mis on 12. märtsil.

Eelnõu ja seletuskirja koostas Ingrid Ots-Vaik, e-post: ingrid.ots-vaik@raasiku.ee.

Eelnõu koosneb kahest paragrahvist.

Paragrahviga 1 tehakse muudatused põhimääruse § 9 kahes lõikes.

Lõiget 3 muudetakse selliselt, et ettepanekuid valla aukodaniku nimetamiseks saab esitada kuni 31. jaanuarini.

Lõiget 8 muudetakse selliselt, et aukodaniku nimetus ja rinnamärk antakse välja valla sünnipäeval.

Paragrahviga 2 sätestatakse põhimääruse muudatuse jõustumine.

Tulevikus koondatakse ülejäänud valla kodanike muud tunnustamised samuti valla sünnipäevale. Vastavad määruste muudatused on ette valmistamisel vallavalitsuses